મોડાસાના ગણેશપુરા વિસ્તારમાં ચોકમાં રમતા બાળકો પાસે એક અજાણ્યા એક્ટિવા ચાલકે એક બાળકીને ચોકલેટની લાલચ આપી ગાડી પર બેસાડી અપહરણ કરતા બાળકી સાથે રમતા બાળકો સહિત એક મહિલા જોઈ જતા બૂમાબૂમ કરી તેના ઘરે જાણ કરવાની સાથે પાછળ દોઢ મૂકી હતી પરંતુ એક્ટિવા ચાલક ભાગી છૂટતા પરિવારજનો અને ગામલોકોએ મોડાસા બજાર અને આજુબાજુના વિસ્તારમાં તપાસ હાથ ધરી સોશિયલ મીડિયાનો સહારો લઈ વોટ્‌સએપ સહિત અન્ય એપ્લિકેશનમાં બાળકીનો ફોટો, આધાર કાર્ડ અને નજીક રહેલ સીસીટીવી કેમેરાના ફુટેજ મેળવી વાઈરલ કરવાની સાથે મોડાસા ટાઉન પોલીસ સ્ટેશને જાણ કરતા શહેરના તમામ રરસ્તા નાકાબંધી કરવાની સાથે રાજ્યના તમામ પોલીસ સ્ટેશનમાં જાણ કરતાં આની ગંધ અપહરણ કરનાર યુવકને આવી જતા કે પછી અગમ્ય કારણોસર એક્ટિવા ચાલકે ગાંભોઈ ગામ નજીક બાળકીને ઉતારી ફરાર થઈ જતા રડતી બાળકીને જોઈ આજુબાજુના ગામલોકોએ ગાંભોઈ પોલીસ સ્ટેશને સોંપતા ગાભોઈ પોલીસે બાળકીને મોડાસા ટાઉન પોલીસ સ્ટેશનને સોંપતા બાળકીને તેના માતા-પિતાને સુપરત કરતા અપહરણ થયેલી બાળકી મળી આવતા સમગ્ર ચકચારી ઘટનાનો સુખદ અંત આવ્યો હતો.